text: Brand i ghettoområde
  28 juli 2013 kl. 09.29
  Klokken 00.23 i nat blev der sat ild til en affaldscontainer i et skur på Daddellunden i Esbjerg-bydelen Kvaglund. Det oplyser DR Syd. Flere opgange måtte evakueres, fordi man frygtede, at ilden ville brede sig til bygningerne.
  Politiet har gennem nogen tid kæmpet med påsatte brande i området, og vil gerne høre fra vidner, der kan hjælpe med til at finde frem til uromagerne.
  TV SYD fortalte i et indslag den 18. juli at området er plaget af hærværk og rudeknusninger:
  Efter tre år med relativ ro er Esbjerg-forstaden Kvaglund, som er med på ghettolisten, ramt af en bølge af hærværk. Beboere og butiksindehavere er frustrerede over snesevis af knuste ruder.
  Derfor sættes der i den kommende tid mere video-overvågning op. Der etableres også forældre-grupper, som skal medvirke til at bekæmpe hærværket. De seneste tre år har der været ganske få tilfælde af hærværk i boligområdet, som er med på ghetto-listen.
  Butiksejere i området har en formodning om, at hærværket er begået af en gruppe lokale unge. Det drejer sig om 10-15 unge, hvoraf specielt fire er "udenfor pædagogisk rækkevidde"
  